Guido Forti

Guido Forti (10. heinäkuuta 1940 Alessandria, Italia – 11. tammikuuta 2013 Alessandria) oli entisen Formula 1 ja Formula 3000 -tallin, Fortin, perustaja ja manageri.

Forti perusti tallin 1970-luvun lopulla italialaisen liikemiehen, Paolo Guercin kanssa. Talli kilpaili aluksi Italian Formula Ford sarjassa. Vuonna 1987 talli siirtyi Formula 3000 sarjaan ja vuonna 1995 Formula 1:iin Pedro Dinizin rahallisella tuella. Talli kuitenkin jätti sarjan kesken kauden 1996.

Forti palasi autourheilun pariin vielä vuonna 2002, johtamaan Euro F3000 sarjan tiimiä. Forti jäi kuitenkin eläkkeelle vuonna 2003 ja kuoli kotikaupungissaan vuonna 2013, 72-vuotiaana.

Lähteet

Italialaiset urheiluvaikuttajat
Kilpa-autoilun taustahenkilöstö
Vuonna 1940 syntyneet
Vuonna 2013 kuolleet